smcproject/ml-wiki-sentences huggingface dataset:
പിന്നീട് തിരുവനന്തപുരം ഡിസിസി പ്രസിഡൻറ്, കെപിസിസിയുടെ ജനറൽ സെക്രട്ടറി, വൈസ് പ്രസിഡൻറ് എന്നീ നിലകളിലും  പ്രവർത്തിച്ചു.
ആറ്റിങ്ങൽ നിയോജകമണ്ഡലത്തിൽ നിന്ന് 1970, 1977, 1980, 1982, 2001 വർഷങ്ങളിൽ നിയമസഭയിലെത്തി.
1971-1977, 1980-1981, 2004-2006 കാലയളവിൽ സംസ്ഥാന മന്ത്രിസഭകളിലംഗമായി.
1971-1977-ലെ സി.അച്യുതമേനോൻ മന്ത്രിസഭയിലെ കൃഷി, തൊഴിൽ എന്നീ വകുപ്പുകളുടെ മന്ത്രിയായ വക്കം 1980-ലെ നായനാർ സർക്കാരിൽ ആരോഗ്യ, ടൂറിസം വകുപ്പ് മന്ത്രിയായിരുന്നു.
1982-1984, 2001-2004 കാലയളവിൽ കേരള നിയമസഭ സ്പീക്കറായിരുന്ന വക്കം 1984 മുതൽ 1991 വരെ ആലപ്പുഴയിൽ നിന്നുള്ള ലോക്സഭാംഗമായിരുന്നു.
2004-ൽ എ.കെ.ആൻറണി മുഖ്യമന്ത്രി സ്ഥാനം രാജിവച്ചപ്പോൾ പകരം മുഖ്യമന്ത്രിയാവാൻ ലീഡർ കെ.കരുണാകരൻ പിന്തുണച്ചെങ്കിലും ഐ ഗ്രൂപ്പുകാരുടെ പിന്തുണ ഉമ്മൻ ചാണ്ടിക്കായിരുന്നു.
പിന്നീട് 
2004-2006-ലെ ഒന്നാം ഉമ്മൻചാണ്ടി മന്ത്രിസഭയിലെ ധനകാര്യ - എക്സൈസ് വകുപ്പുകളുടെ ചുമതലയുള്ള കാബിനറ്റ് വകുപ്പ് മന്ത്രിയായിരുന്നു.
2006-ൽ ലോക സാമ്പത്തിക ഫോറത്തിൻ്റെ സ്വിറ്റ്സർലണ്ടിലെ ദാവോസിൽ നടന്ന സമ്മേളനത്തിൽ പങ്കെടുത്ത കേരള മുഖ്യമന്ത്രി ഉമ്മൻചാണ്ടി മഞ്ഞിൽ തെന്നിവീണ് പരിക്കേറ്റ് വിശ്രമത്തിലായിരുന്നപ്പോൾ ഇടക്കാലത്ത് യു.ഡി.എഫ് നിയമസഭ കക്ഷി നേതാവിൻ്റെ ചുമതല വഹിച്ചു.
മുഖ്യമന്ത്രിയാവാതെ ക്ലിഫ് ഹൗസിൽ താമസിച്ച സംസ്ഥാനത്തെ ഏക കാബിനറ്റ് വകുപ്പ് മന്ത്രിയാണ് വക്കം പുരുഷോത്തമൻ.
1965, 1967 എന്നീ വർഷങ്ങളിൽ നടന്ന നിയമസഭ തിരഞ്ഞെടുപ്പിൽ ആറ്റിങ്ങലിൽ നിന്ന് മത്സരിച്ചെങ്കിലും പരാജയപ്പെട്ടു.
1970-ൽ ആദ്യമായി ആറ്റിങ്ങലിൽ നിന്ന് നിയമസഭാംഗമായ വക്കം 1977, 1980, 1982 എന്നീ വർഷങ്ങളിൽ ആറ്റിങ്ങലിൽ നിന്ന് വീണ്ടും നിയമസഭയിലേക്ക് തിരഞ്ഞെടുക്കപ്പെട്ടു.
1984-ൽ തിരഞ്ഞെടുപ്പിൽ മത്സരിക്കുന്നതിന് വേണ്ടി നിയമസഭ സ്പീക്കർ പദവി രാജിവച്ചു.
1984-ലെ ലോക്സഭ തിരഞ്ഞെടുപ്പിൽ സുശീല ഗോപാലനെ തോൽപ്പിച്ച് ആലപ്പുഴയിൽ നിന്ന് ആദ്യമായി ലോക്സഭാംഗമായി.
1989-ൽ ലോക്സഭയിലേക്ക്  അലപ്പുഴയിൽ നിന്ന് വീണ്ടും ജയിച്ചെങ്കിലും 1991-ലെ ലോക്സഭ തിരഞ്ഞെടുപ്പിൽ മാർക്സിസ്റ്റ് നേതാവായിരുന്ന ടി.ജെ.ആഞ്ചലോസിനോട് പരാജയപ്പെട്ടു.
പിന്നീട് 1993 മുതൽ 1996 വരെ ആൻഡമാൻ നിക്കോബാർ ദ്വീപസമൂഹത്തിൻ്റെ ലെഫ്റ്റനൻ്റ് ഗവർണറായി പ്രവർത്തിച്ചു.
1996-ലെ നിയമസഭ തിരഞ്ഞെടുപ്പിൽ ആറ്റിങ്ങലിൽ നിന്ന് വീണ്ടും മത്സരിച്ചെങ്കിലും മാർക്സിസ്റ്റ് നേതാവ് ആനത്തലവട്ടം ആനന്ദനോട് പരാജയപ്പെട്ടു.
2001-ൽ മാർക്സിസ്റ്റ് പാർട്ടി സ്ഥാനാർത്ഥിയായ കടകംപള്ളി സുരേന്ദ്രനെ പരാജയപ്പെടുത്തി വീണ്ടും നിയമസഭാംഗമായി.
2001 മുതൽ 2004 വരെ പതിനൊന്നാം കേരള നിയമസഭയുടെ സ്പീക്കർ, 2004-2006 കാലയളവിൽ സംസ്ഥാന കാബിനറ്റ് വകുപ്പ് മന്ത്രി എന്നീ നിലകളിൽ പ്രവർത്തിച്ച വക്കം 2006-ലെ നിയമസഭ തിരഞ്ഞെടുപ്പോടെ സജീവരാഷ്ട്രീയത്തിൽ നിന്ന് വിരമിച്ചു.
2011 മുതൽ 2014 വരെ മിസോറാമിൻ്റെയും 2014-ൽ ത്രിപുരയുടെ അധിക ചുമതലയുള്ള ഗവർണറായും പ്രവർത്തിച്ച വക്കം 2014-ലെ ലോക്സഭ തിരഞ്ഞെടുപ്പോടെ കേന്ദ്രത്തിൽ എൻ.ഡി.എ സർക്കാർ അധികാരത്തിലെത്തിയതോടെ ഗവർണർ പദവി രാജിവയ്ക്കുകയായിരുന്നു.
പ്രധാന പദവികളിൽ നിയമസഭാംഗം (ആറ്റിങ്ങൽ) - 1970,1977,1980,1982,2001 സംസ്ഥാന കാബിനറ്റ് വകുപ്പ് മന്ത്രി : 1971-1977, 1980-1981, 2004-2006 നിയമസഭ സ്പീക്കർ : 1982-1984, 2001-2004 ലോക്സഭാംഗം (ആലപ്പുഴ) : 1984-1989,1989-1991 ലഫ്റ്റനൻറ് ഗവർണർ : ആൻഡമാൻ നിക്കോബാർ ദ്വീപസമൂഹം 1993-1996 മിസോറാം ഗവർണർ : 2011-2014 ത്രിപുര ഗവർണർ : 2014 സ്വകാര്യജീവിതം ഭാര്യ : ലില്ലി പുരുഷോത്തമൻ (റിട്ട.മെഡിക്കൽ വിദ്യാഭ്യാസവകുപ്പ്, ജോയിൻറ് ഡയറക്ടർ) മക്കൾ : പരേതനായ ബിജു ഡോ.ബിന്ദു ബിനു
മരുമക്കൾ : അനിത ബിജു ഡോ.രാജഗോപാൽ സോണിയ മരണം
വാർധക്യ സഹജമായ അസുഖങ്ങൾക്ക് ചികിത്സയിലിരിക്കെ 95-മത്തെ വയസിൽ 2023 ജൂലൈ 31ന് അന്തരിച്ചു.
ഓഗസ്റ്റ് രണ്ടിന് പകൽ 12ന് വീട്ടുവളപ്പിൽ സംസ്കാര ചടങ്ങുകൾ നടന്നു.
വക്കം മജീദ് ഇംഗ്ലീഷ് വിലാസം https://ml.wikipedia.org/wiki/Vakkom_Majeed
ഇന്ത്യൻ സ്വാതന്ത്ര്യസമരസേനാനികളിൽ പ്രമുഖനും തിരുക്കൊച്ചി നിയമസഭയിലെ അംഗവുമായിരുന്നു അബ്ദുൽ മജീദ് ( ഹിന്ദി : अब्दुल मजीद, IAST : abdul majeed) എന്ന വക്കം മജീദ് ( ഡിസംബർ 20 , 1909 - ജൂലൈ 10 , 2000).
തിരുവിതാംകൂറിലെ ഒരു മുസ്ലിം കുടുംബമായ പൂന്ത്രാൻ വിളാകത്ത്, സയിദ് മുഹമ്മദിന്റെയും മുഹമ്മദ് ബീവിയുടെയും നാലു മക്കളിൽ മൂത്തവനായി 1909 ഡിസംബർ 20 -ന്‌ തിരുവിതാംകൂർ നാട്ടുരാജ്യത്തിലെ വക്കം ഗ്രാമത്തിൽ ജനിച്ചു.
രണ്ട് സഹോദരന്മാരും (മുഹമ്മദ് അബ്ദ, അബ്ദുൽ ലത്തീഫ്) ഒരു സഹോദരിയും (സഫിയ ബീവി) അദ്ദേഹത്തിനുണ്ടായിരുന്നു.
മജീദിന്റെ മാതൃസഹോദരൻ വക്കം അബ്ദുൽ ഖാദർ മൗലവി കേരളത്തിലെ മുസ്ലിംകൾക്കിടയിലെ സാമൂഹികപരിഷ്കർത്താവും പത്രപ്രവർത്തകനും പ്രമുഖ പണ്ഡിതനുമായിരുന്നു.
മജീദിന്റെ പിതാവിന്റെ മാതൃകുടുംബം മധുരയിൽനിന്നും , മാതാവിന്റെ കുടുംബം ഹൈദരബാദിൽനിന്നും തിരുവിതാംകൂറിൽ വന്നു താമസമാക്കിയവരായിരുന്നു.
അഞ്ചുതെങ്ങ് സെന്റ് ജോസഫ്സ് സ്കൂളിലായിരുന്നു മജീദ് ഹൈസ്കൂളിൽ വിദ്യാഭ്യാസം പൂർത്തിയാക്കിയത്.
വിദ്യാർത്ഥിയായിരിക്കുമ്പോൾ തന്നെ രാഷ്ട്രീയരംഗത്ത് സജീവമായിരുന്ന മജീദ്, രാഷ്ട്രീയത്തിനു പുറമെ വോളീബോൾ , ഫുട്ബോൾ തുടങ്ങിയ കായിക വിനോദങ്ങളിൽ അതീവ തല്പരനായിരന്നു.
1936 -ൽ വക്കം മൗലവിയുടെ സഹോദരപുത്രി, സുലേഹ ബീവിയെ വിവാഹം ചെയ്തു.
1937 ഫെബ്രുവരി 11-നായിരുന്നു അദ്യ മകളായ ഫാത്തിമയുടെ ജനനം.
1940-ൽ രണ്ടാമത്തെ മകളായ നജ്മ ജനിച്ചു.
മജീദ്-സുലേഹ ദമ്പതികളുടെ മൂന്നാമത്തെ മകൾ ജനന സമയത്തും, നാലാമത്തെ മകൻ 6 മാസം പ്രായമുള്ളപ്പോഴും മരണപ്പെട്ടു.
1954-ൽ 14 വയസ്സുള്ള രണ്ടാമത്തെ മകളായ നജ്മയും മരിച്ചു.
1957 ഫെബ്രുവരി 18-നായിരുന്നു അഞ്ചാമത്തെ മകളായ ഷമീമയുടെ ജനനം.
സ്വാതന്ത്ര്യസമരത്തിൽ
ശ്രീനാരായണഗുരുവിന്റെയും തന്റെ മാതൃസഹോദരനായ വക്കം മൗലവിയുടെയും സാമൂഹിക പരിഷ്കരണ പ്രസ്ഥാനങ്ങളിൽ ആകൃഷ്ടനായാണ് മജീദ് പൊതുരംഗത്തേക്ക് വരുന്നത്.
തിരുവിതാംകൂറിൽ ദേശീയപ്രസ്ഥാനത്തിനു വേരുകളുണ്ടാകുമ്പോൾ വക്കം മജീദ് മുൻനിരയിൽതന്നെയുണ്ടായിരുന്നു.
തിരുവിതാംകൂറിൽ, ഇന്ത്യൻ നാഷണൽ കോൺഗ്രസിന്റെ മുൻകാല നേതാക്കളിൽ പ്രമുഖനായിരുന്നു മജീദ്.
1942 -ൽ നടന്ന ക്വിറ്റ് ഇന്ത്യാ സമരത്തിൽ പങ്കെടുക്കുന്നതിൽ ധൈര്യം കാണിച്ച തിരുവിതാംകൂറിലെ ചുരുക്കം കോൺഗ്രസ് നേതാക്കളിൽ ഒരാളായിരുന്നു മജീദ്.
ക്വിറ്റ് ഇന്ത്യാ സമരത്തിൽ പങ്കെടുത്തതിനെ തുടർന്നു അദ്ദേഹത്തെ അറസ്റ്റ് ചെയ്ത് ജയിലിലടക്കുകയും മാസങ്ങളോളം ജയിൽവാസമനുഭവിക്കുകയും ചെയ്തു.
1947 -ൽ "സ്വതന്ത്ര തിരുവിതാംകൂർ" എന്ന ആശയം ഉടലെടുത്തപ്പോൾ മജീദ് അതിനെ ശക്തമായി എതിർക്കുകയും, പിന്നീടു അതിനെതിരെ നടന്ന സമരത്തിൽ പങ്കെടുക്കുകയും ഏറെക്കാലം ജയിൽവാസമനുഭവിക്കുകയും ചെയ്തു.
രാഷ്ട്രീയ-സാമൂഹിക രംഗത്ത് വക്കം മജീദ് (നിൽക്കുന്നവരിൽ വലത്തു നിന്ന് ഒന്നാമത്) തിരു-കൊച്ചി നിയമസഭയിലെ അംഗങ്ങളുമൊത്ത് 1950 -ൽ
കേരളീയ നവോത്ഥാനത്തിലൂടെയും ദേശീയപ്രസ്ഥാനത്തിലൂടെയും വളർന്നു വന്ന ഒരു തലമുറക്ക് മജീദ് മാർഗദർശിയും ജ്ഞാനനിഷ്ഠനും സംഘാടകനും ന്യായവാധിയും എല്ലാമായിരുന്നു.
ദേശീയപ്രസ്ഥാനത്തിൽ മുറിവുകളുണ്ടാക്കിയ ദ്വിരാഷ്ട്രവാദത്തിന്റെ ശക്തികൾക്കെതിരെ പോരാടിയ മജീദ് സ്വന്തം സമുദയത്തിൽ നിന്ന് തന്നെ ഏറെ എതിർപ്പുകളും വെറുപ്പുകളും സമ്പാദിച്ചു.
ഇന്ത്യ-പാകിസ്താൻ വിഭജനത്തെ അനുകൂലിച്ചവരെ ശക്തമായി എതിർത്ത അദ്ദേഹം വിഭ്ജനത്തെകുറിച്ച് ഇങ്ങനെ പറഞ്ഞു “ മതനിരപേക്ഷമായ ഒരു ഇന്ത്യക്കു മാത്രമേ ജനങ്ങളുടെ ആത്മാവിനെയും ഹൃദയത്തെയും ഒരുമിച്ച് നിർത്തുവാൻ കഴിയു. ”
സ്വാതന്ത്ര്യ ലബ്ധിക്കുശേഷം 1948 -ൽ അദ്ദേഹം തിരു-കൊച്ചി നിയമസഭയിലേയ്ക്ക് തിരഞ്ഞെടുക്കപ്പെട്ടു.
ആറ്റിങ്ങൽ നിയോജമണ്ഡലത്തിൽ നിന്നും എതിരില്ലാതെ തിരഞ്ഞെടുക്കപ്പെട്ട മജീദ് കടുത്ത ദേശീയവാദിയായിട്ടായിരുന്നു നിയമസഭയിലെത്തിയത്.
1952 -ൽ തന്റെ നിയമസഭാംഗത്വം അവസാനിക്കുമ്പോൾ പ്രായോഗികരാഷ്ട്രീയത്തിന്റെ സ്ഥാപനവല്ക്ക്കപ്പെട്ട രീതിശാസ്ത്രം മജീദിന് അന്യമായിരുന്നു.
ബെർട്രാൻഡ് റസ്സലിന്റെയും , എം. എൻ. റോയിയുടെയും ചിന്തകളെയും പ്രവർത്തനങ്ങളെയും ആദരവോടെ വീക്ഷിച്ചിരുന്ന മജീദ്, മനുഷ്യന്റെ ആത്യന്തികനന്മയിലാണ് എല്ലാ രാഷ്ട്രീയപ്രസ്ഥാനങ്ങളുടെയും ഭാവി കണ്ടിരുന്നത്.
ഗാന്ധിജിയോടുള്ള സമീപനത്തിൽ തനിക്കു വന്ന മാറ്റത്തെചൊല്ലി തന്റെ സുഹൃത്തും തികഞ്ഞ ഗാന്ധിഭക്തനുമായ എ.പി. ഉദയഭാനുവുമായി മജീദ് തർക്കിച്ചിരുന്നു.
ഗാന്ധി - നെഹ്‌റു - പട്ടേൽ തുടങ്ങിയ നേതാക്കളിൽ താൻ ഏറ്റവും കൂടുതൽ ബഹുമാനിക്കുന്നത് പട്ടേലിനെയാണെന്ന് അദ്ദേഹം ഒരിക്കൽ തുറന്നടിച്ചു.
എന്നാൽ മജീദിലുള്ള വിശ്വാസവും ആദരവും ഒട്ടും കുറഞ്ഞിട്ടില്ലെന്നും, താൻ അംഗീകരിക്കുന്ന ഏക മുസ്ലിം ദേശീയവാദി വക്കം മജീദാണെന്നും ഉദയഭാനു ഒരു ലേഖനത്തിൽ എഴുതുകയുണ്ടായി.
ശ്രീനാരായണഗുരുവിന്റെ ചിന്തകളെയും പ്രവർത്തനങ്ങളെയും ആഴത്തിൽ പഠിച്ചിട്ടുള്ള മജീദ് ഗുരുവിനെക്കുറിച്ച് പറയുമ്പോഴെല്ലാം വാചാലനായി കണ്ടു.
സത്യത്തിന്റെയും ആത്മനിഷ്ഠയുടെയും സഹിഷ്ണുതയുടെയും അർത്ഥതലങ്ങൾ ഒരു സമൂഹത്തിലാകമാനം സംക്രമിപ്പിച്ച ഗുരുദേവന്റെ സ്ന്ദേശങ്ങൾക്ക് മറ്റെന്നത്തേക്കാളും ഇന്നു പ്രസക്തിയുണ്ടെന്നു മജീദ് തന്റെ സുഹൃത്തുക്കളോട് പറയുമായിരുന്നു.
അവസാനകാലം ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
അധികാരരാഷ്ട്രീയത്തിലെ പുത്തൻ ഗണിതസമവാക്യങ്ങൾ സഹപ്രവർത്തകർ അവധാരണം ചെയ്യുമ്പോൾ വക്കം മജീദിന് അത് അഗീകരിക്കൻ ഒട്ടും കഴിയുമായിരുന്നില്ല.
കാലാന്തരത്തിൽ, പ്രായോഗികരാഷ്ട്രീയം വർജ്ജിച്ച് ആദർശരാഷ്ട്രീയത്തിന്റെയും പുസ്തകങ്ങളുടെയും ലോകത്തേക്ക് അദ്ദേഹം മടങ്ങി.
അതൊരു നീണ്ട രാഷ്ട്രീയാന്വേഷണത്തിന്റെ തുടക്കമായിരുന്നു.
ബെട്രണ്ട് റസ്സലും എം.എൻ. റോയിയും ഫ്രഞ്ച് ചിന്തകരും വക്കം മജീദിന്റെ ചിന്തകളെ സമ്പന്നമാക്കി.
സഹപ്രവർത്തകരുടെയും സുഹൃത്തുക്കളുടെയും നീണ്ട നിരതന്നെ വക്കം മജീദിനുണ്ടായിരുന്നു.
കൗമുദി പത്രാധിപർ കെ. ബാലകൃഷ്ണൻ, മയ്യഴി വിമോചനസമര നേതാവ് ഐ.കെ. കുമാരൻ , മുൻ മന്ത്രി എം. എൻ. ഗോവിന്ദൻ നായർ തുടങ്ങി നിരവധിപേർ വക്കം മജീദിന്റെ ചിന്തകളെയും വികാരങ്ങളെയും അടുത്തറിഞ്ഞവരാണ്.
അവസാനകാലത്തിലും സമൂഹത്തിലെ, പ്രത്യേകിച്ചും മുസ്ലിം സമുദായത്തിലെ അനാചാരങ്ങളെ അദ്ദേഹം ശക്തമായ ഭാഷയിൽ തന്നെ വിമർശിച്ചു.
ഒരു ലേഖകനുമായുള്ള അഭിമുഖസംഭാഷണത്തിൽ വക്കം മജീദ് ഇങ്ങനെ പറഞ്ഞു “ മുസ്ലിം സമുദായത്തെ അടിമുടി ഗ്രസിച്ചിരിക്കുന്ന പല രോഗങ്ങൾക്കും കാരണം മതത്തെക്കുറിച്ചുള്ള തെറ്റായ ധാരണകളും വ്യാഖ്യാനങ്ങളുമാണ്. ആചാരകാര്യങ്ങളിൽ ശ്രദ്ധിക്കുകയും സമുദായത്തിന്റെ ഹൃദയവ്യഥകളെ അവഗണിക്കുകയും ചെയ്യുന്നത് മതപരമായ അർത്ഥത്തിൽ തന്നെ തെറ്റാണ്. ”
തന്റെ യാത്രകളെയും അന്വേഷണങ്ങളെയും തടസ്സപ്പെടുത്തിയ ശാരീരിക അസ്വസ്ഥതകളെ അതിജീവിക്കാൻ ഒരു ദശകത്തോളം അദ്ദേഹം പാടുപ്പെട്ടിരുന്നു.
വായിക്കാനും സംസാരിക്കാനുമുള്ള തീക്ഷ്ണമായ ആഗ്രഹം തന്റെ സന്ദർശകരോടെല്ലാം വക്കം മജീദ് പറയുമായിരുന്നു.
ജീവിതത്തിന്റെ സായന്തനങ്ങളിലും തന്റെ ആദർശങ്ങളിലും ചിന്തകളിലും ഉറച്ചു നിന്ന മജീദ്, വാർധക്യ സഹജമായ രോഗങ്ങളെത്തുടർന്നു 2000 ജൂലൈ 10 തിങ്കളാഴ്ച പുലർച്ചെ 6:30-നു  തിരുവനന്തപുരത്തെ ഒരു സ്വകാര്യ ആശുപത്രിയിൽ വെച്ച് അന്തരിച്ചു.
അവലംബം ↑ {{ cite book }} : Cite has empty unknown parameter: | 1= ( help ) ↑ {{ cite book }} : Cite has empty unknown parameter: | 1= ( help ) പുറത്തേക്കുള്ള കണ്ണികൾ Vakkom Majeed എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://vmmrcblogspotcom.blogspot.com/2007/05/vakkom-majeed.html
മിഷേൽ തൂർണിയേ ഇംഗ്ലീഷ് വിലാസം https://ml.wikipedia.org/wiki/Michel_Tournier മിഷേൽ തൂണിയേ.
മിഷേൽ തൂണിയേ ഫ്രഞ്ച് നോവലിസ്റ്റാണ് .
1924 ഡിസംബർ 19-ന് പാരിസിൽ ജനിച്ചു .
സാന്ത്-ഷെർമേൻ - ആംഗലായ്യിലും മറ്റു ചില മതവിദ്യാലയങ്ങളിലുമായിരുന്നു പ്രാഥമിക വിദ്യാഭ്യാസം നടത്തി ജീവിതരേഖ
രണ്ടാം ലോകയുദ്ധകാലത്ത് ഉപരിപഠനത്തിനായി സൊർബോണിലെത്തി.
1949-54 ഘട്ടത്തിൽ ഫ്രഞ്ച് റേഡിയോയിലും ടെലിവിഷനിലും സേവനമനുഷ്ഠിച്ചു.
നുവെൽസ് ലിത്തറേർ എന്ന മാസികയിൽ ഇദ്ദേഹം എഴുതാറുണ്ടായിരുന്നു.
പുരാണകഥകളും പ്രാചീന കഥകളും പുതിയ വീക്ഷണത്തിൽ അവതരിപ്പിക്കുന്ന നോവലുകളുടെ രചയിതാവെന്ന നിലയിലാണ് തൂർണിയേ ശ്രദ്ധേയനായത്.
മധ്യവർഗത്തിന്റെ സാമ്പ്രദായിക ധാരണകളെ തകിടംമറിക്കുന്ന ഈ കൃതികൾ അക്കാരണം കൊണ്ടു തന്നെ രൂക്ഷമായ വിമർശത്തിനും എതിർപ്പിനും വിധേയമായി.
തൂർണിയേയുടെ ആദ്യനോവൽ
തൂർണിയേയുടെ ആദ്യനോവലായ വാന്ദ്രെദി; ഊ, ലെ ലീംബ്സ് ദു പാസിഫീക് (Friday;Or,the Other Island) 1967-ൽ പ്രസിദ്ധീകരിച്ചു.
ഇംഗ്ലീഷ് നോവലിസ്റ്റായ ഡാനിയൽ ഡിഫോയുടെ റോബിൻസൻ ക്രൂസോയുടെ രൂപാന്തരമായ ഈ കൃതിയിൽ ക്രൂസോയെ ഒരു കൊളോണിയലിസ്റ്റായാണ് ചിത്രീകരിക്കുന്നത്.
തന്റെ ലോകവീക്ഷണം ഫ്രൈഡേ എന്ന കഥാപാത്രത്തെക്കൊണ്ട് അംഗീകരിപ്പിക്കുന്നതിൽ അയാൾ പരാജയപ്പെടുന്നു.
ഈ കൃതി 1967-ലെ ഗ്രാങ് പ്രിസ് ദ് റൊമാൻ പുരസ്കാരം തൂർണിയേക്ക് നേടിക്കൊടുത്തു.
തൂർണിയേയുടെ ഏറ്റവും വിവാദഗ്രസ്തമായ നോവൽ 1970-ൽ പുറത്തു വന്ന ല്റ്വാ ദെ ഓൾനെ (The Erl King) ആണെന്നു പറയാം.
രണ്ടാം ലോകയുദ്ധകാലത്ത് ജർമൻകാരുടെ പിടിയിൽപ്പെടുന്ന ഒരു ഫ്രഞ്ചുകാരൻ നാസി പട്ടാള ക്യാമ്പുകൾക്കുവേണ്ടി ആൺകുട്ടികളെ പിടിച്ചു കൊടുക്കുന്നതാണ് ഇതിലെ പ്രതിപാദ്യം.
വേർപിരിഞ്ഞുപോയ ഇരട്ട സഹോദരനെ (twin brother) തേടി കഥാനായകൻ നടത്തുന്ന അന്വേഷണത്തിന്റെ ഗതിവിഗതികൾ ചിത്രീകരിക്കുന്ന ലെ മെതെയോർ (1975,Gemini) വായനക്കാരെ ഹഠാദാകർഷിക്കുകയുണ്ടായി.
തുടർന്നുള്ള നോവലുകൾ
പഴയ കഥകൾക്ക് പുതിയ മാനം നൽകുന്ന രണ്ടു നോവലുകളാണ് തൂർണിയേ തുടർന്നു പ്രസിദ്ധീകരിച്ചത്.
ഗാസ്പാർ, മെൽക്വാർ ബാൽത്താസാർ (1980, The Four Wise Men) ഗൈൽസ്- ഷാൻ (1983) എന്നിവ.
ഉണ്ണിയേശുവിനെ കിഴക്കുനിന്നുള്ള മൂന്ന് രാജാക്കന്മാർ സന്ദർശിച്ചതായുള്ള ബൈബിൾ കഥയാണ് ആദ്യത്തെ കൃതിയുടെ ഇതിവൃത്തത്തിന് ബീജാവാപം ചെയ്തത്.
ഒരു റഷ്യൻ നാടോടിക്കഥയനുസരിച്ച് താപോർ എന്ന് പേരുള്ള നാലാമതൊരു പണ്ഡിതൻ ഇന്ത്യയിൽ നിന്നു പോയിരുന്നു.
ബേത്തലഹേമിൽ എത്തിയില്ലെങ്കിലും കുറെ ഇളം പൈതലുകളെ അരുംകൊലയിൽ നിന്നു രക്ഷിക്കാൻ അദ്ദേഹത്തിന് കഴിഞ്ഞു.
ഈ കഥാംശത്തിലാണ് തൂർണിയേ ശ്രദ്ധ കേന്ദ്രീകരിക്കുന്നത്.
ജോൻ ഒഫ് ആർക്കിന്റെ സഹചാരിയായ ഒരു മനോരോഗിയാണ് അടുത്ത നോവലിൽ കേന്ദ്രകഥാപാത്രം.
ലാ ഗൂത് ദോർ (1985; The Golden Droplet) ല് മെദിയാനോഷ് അമൂറ്യൂ (1989; The Midnight Love Feast)
എന്നിവ തൂർണിയേയുടെ പിൽക്കാല നോവലുകളുടെ കൂട്ടത്തിൽ മികച്ചു നിൽക്കുന്നു.
അവലംബം http://www.kirjasto.sci.fi/tournier.htm Archived 2013-12-31 at the Wayback Machine .
http://www.britannica.com/EBchecked/topic/600869/Michel-Tournier http://www.amazon.com/Michel-Tournier/e/B000APBLBM കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തൂർണിയേ, മിഷേൽ (1924 - ) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
മിഷേൽ ബാച്ച്മാൻ ഇംഗ്ലീഷ് വിലാസം https://ml.wikipedia.org/wiki/Michele_Bachmann
ഒരു അമേരിക്കൻ രാഷ്ട്രീയക്കാരിയും റിപ്പബ്ലിക്കൻ പാർട്ടി അംഗവുമാണ് മിഷേൽ ബാച്ച്മാൻ .
( / ˈ b ɑː k m ən / ; née Amble ; ജനനം. ഏപ്രിൽ 6, 1956) 2007 മുതൽ 2015 വരെ അമേരിക്കൻ ഐക്യനാടുകളിലെ ജനപ്രതിനിധിസഭയിൽ മിനസോട്ടയിലെ ആറാമത്തെ കോൺഗ്രസ് ജില്ലയെ പ്രതിനിധീകരിച്ചു.
ജില്ലയിൽ സെന്റ് ക്ലൗഡും ഇരട്ട നഗരങ്ങളുടെ വടക്കൻ പ്രാന്തപ്രദേശങ്ങളും ഉൾപ്പെടുന്നു.
2012 യു‌എസ് പ്രസിഡന്റ് തിരഞ്ഞെടുപ്പിൽ റിപ്പബ്ലിക്കൻ സ്ഥാനാർത്ഥിത്വം വഹിച്ച സ്ഥാനാർത്ഥിയായിരുന്നു ബാച്ച്മാൻ.
2011 ഓഗസ്റ്റിൽ അമേസ് സ്ട്രോ വോട്ടെടുപ്പിൽ വിജയിച്ചെങ്കിലും അയോവ കോക്കസിൽ ആറാം സ്ഥാനത്തെത്തിയ ശേഷം 2012 ജനുവരിയിൽ പിന്മാറി.
മുമ്പ് മിനസോട്ട സെനറ്റിൽ സേവനമനുഷ്ഠിച്ച അവർ കോൺഗ്രസിൽ മിനസോട്ടയെ പ്രതിനിധീകരിച്ച ആദ്യത്തെ റിപ്പബ്ലിക്കൻ വനിതയാണ്.
ടീ പാർട്ടി പ്രസ്ഥാനത്തിന്റെ പിന്തുണക്കാരിയും ഹൗസ് ടീ പാർട്ടി കോക്കസിന്റെ സ്ഥാപകയുമാണ്.
ആദ്യകാല ജീവിതം, വിദ്യാഭ്യാസം, ആദ്യകാല കരിയർ
നോർവീജിയൻ-അമേരിക്കൻ ഡേവിഡ് ജോൺ ആംബിൾ (1929-2003), ആർലിൻ ജീൻ ആംബിൾ (നീ ജോൺസൺ) (ജനനം: 1932) എന്നീ മാതാപിതാക്കൾക്ക് അയോവയിലെ വാട്ടർലൂവിൽ മിഷേൽ മാരി ആമ്പിൾ ജനിച്ചു.
അവരുടെ ഗ്രേറ്റ്-ഗ്രേറ്റ്-ഗ്രേറ്റ് ഗ്രാൻഡ്പെരന്റ്സ് മെൽച്ചിയോർ, മാർത്ത മൻസൺ എന്നിവർ നോർവേയിലെ സോഗൻഡാലിൽ നിന്ന് 1857-ൽ വിസ്കോൺസിനിലേക്ക് കുടിയേറി.
ഡേവിഡ് എഞ്ചിനീയറായിരുന്നു.
അവരുടെ കുടുംബം അയോവയിൽ നിന്ന് മിനസോട്ടയിലെ ബ്രൂക്ലിൻ പാർക്കിലേക്ക് അവൾക്ക് 13 വയസ്സുള്ളപ്പോൾ താമസം മാറ്റി.
പതിനാലാമത്തെ വയസ്സിൽ മാതാപിതാക്കൾ വിവാഹമോചനം നേടിയ ശേഷം ഡേവിഡ് കാലിഫോർണിയയിലേക്ക് മാറി വീണ്ടും വിവാഹം കഴിച്ചു.
മിനസോട്ടയിലെ അനോകയിലെ ആദ്യത്തെ നാഷണൽ ബാങ്കിൽ ജോലി ചെയ്തിരുന്ന അമ്മയാണ് ബാച്ച്മാനെ വളർത്തിയത്.
അവിടെ അവർ വീണ്ടും താമസം മാറ്റി.
മൂന്നു വർഷത്തിനുശേഷം അമ്മ വിഭാര്യനായ റെയ്മണ്ട് ജെ. ലാഫേവിനെ വിവാഹം കഴിച്ചു.
പുതിയ വിവാഹത്തിന്റെ ഫലമായി ഒമ്പത് കുട്ടികളുള്ള ഒരു കുടുംബം ആയി.
ബാച്ച്മാൻ 1974-ൽ അനോക ഹൈസ്കൂളിൽ നിന്ന് ബിരുദം നേടി.
ബിരുദാനന്തരം ഇസ്രായേലിലെ കിബ്ബറ്റ്സ് ബെയറിയിൽ ഒരു വേനൽക്കാലം ജോലി ചെയ്തു.
1978-ൽ വിനോന സ്റ്റേറ്റ് യൂണിവേഴ്സിറ്റിയിൽ നിന്ന് ബി.എ നേടി.
1979 ൽ ബാച്ച്മാൻ ഒ. ഡബ്ല്യു. കോബർൺ സ്കൂൾ ഓഫ് ലോയുടെ ഒന്നാം ക്ലാസിലെ അംഗമായിരുന്നു, പിന്നീട് ഓറൽ റോബർട്ട്സ് യൂണിവേഴ്സിറ്റിയുടെ (ORU) ഭാഗമായിരുന്നു.
അവിടെ ജോൺ എഡ്‌സ്മോയ്‌ക്കൊപ്പം പഠിച്ചു.
2011 ൽ "എന്നെ വളരെയധികം സ്വാധീനിച്ച പ്രൊഫസർമാരിൽ ഒരാൾ" എന്ന് അവർ അദ്ദേഹത്തെ വിശേഷിപ്പിച്ചു.
ഐഡ്‌സ്മോയുടെ 1987-ലെ ക്രിസ്ത്യാനിറ്റി ആന്റ് കോൺസ്റ്റിറ്റ്യൂഷൻ എന്ന പുസ്തകത്തിൽ റിസർച്ച് അസിസ്റ്റന്റായി ബാച്ച്മാൻ പ്രവർത്തിച്ചു.
ഇതിൽ അമേരിക്കൻ ഐക്യനാടുകൾ ഒരു ക്രിസ്ത്യൻ ദിവ്യാധിപത്യമായി സ്ഥാപിക്കപ്പെട്ടുവെന്നും അത് വീണ്ടും ഒന്നാകണമെന്നും വാദിക്കുന്നു.
1986 ൽ ഓറൽ റോബർട്ട്സ് സർവകലാശാലയിൽ നിന്ന് ബാച്ച്മാൻ ജെ.ഡി ബിരുദം നേടി.
ORU ലോ സ്കൂളിന്റെ അവസാന ബിരുദ ക്ലാസ്സിലെ ഒരു അംഗമായിരുന്നു.
കൂടാതെ ORU ലോ സ്കൂൾ ലൈബ്രറി ഇപ്പോൾ റീജന്റ് യൂണിവേഴ്സിറ്റിയിലേക്ക് മാറ്റിയ ഒരു കൂട്ടം ഫാക്കൽറ്റി, സ്റ്റാഫ്, വിദ്യാർത്ഥികൾ എന്നിവരുടെ ഭാഗമായിരുന്നു.
1988-ൽ ബാച്ച്മാൻ നികുതി നിയമത്തിൽ വില്യം മേരി ലോ സ്കൂളിൽ നിന്ന് LL.
M. ബിരുദം നേടി.
1988 മുതൽ 1993 വരെ ഇന്റേണൽ റവന്യൂ സർവീസിന്റെ (ഐആർഎസ്) അഭിഭാഷകയായി ജോലി ചെയ്തു.
നാലാമത്തെ കുട്ടി ജനിച്ചപ്പോൾ അവർ ഒരു മുഴുസമയ അമ്മയാകാൻ ഐആർ‌എസ് വിട്ടു ആദ്യകാല രാഷ്ട്രീയ ആക്ടിവിസം അവലംബം പുറത്തേക്കുള്ള കണ്ണികൾ മിഷേൽ ബാച്ച്മാൻ at Curlie Politifact.com File on Michele Bachmann ഫലകം:Minnesota legislator ID Biography at the Biographical Directory of the United States Congress Voting record maintained by The Washington Post Biography , voting record , and interest group ratings at Project Vote Smart Campaign finance reports and data at the Federal Election Commission Bachmann Appearances on C-SPAN 2008 campaign finance data from OpenSecrets.org Archived 2016-01-11 at the Wayback Machine .
2010 campaign finance data from OpenSecrets.org
മിഷേൽ ഫെയർലി
മിഷേൽ ഫെയർലി (ജനനം 11 ജൂലൈ 1963) വടക്കേ അയർലണ്ടിൽ നിന്നുള്ള ഒരു നടിയാണ്.
എച്ച്ബിഒ ഫാന്റസി പരമ്പര ഗെയിം ഓഫ് ത്രോൺസിലെ കാറ്റെലിൻ സ്റ്റാർക്ക് എന്ന വേഷമാണ് അവരെ പ്രശസ്തയാക്കിയത്.
ഈ വേഷം കൂടാതെ സ്യൂട്ട്സ് എന്ന അമേരിക്കൻ പരമ്പരയിൽ ഡോ. ഏവ ഹെസ്സിങ്ടൺ, 24: ലിവ് അനെദർ ഡേയിൽ മാർഗോട്ട് അൽ-ഹറാസി എന്നീ കഥാപാത്രങ്ങളും അവതരിപ്പിച്ചു.
ുറിപ്പ് 1993 ഒലെന്ന കരോൾ റോയൽ കോർട്ട് തിയേറ്റർ 1998 നെവർ ലാൻഡ് എലിസബത്ത് റോയൽ കോർട്ട് തിയേറ്റർ 1999 ദ വീർ വാലരി വാൾട്ടർ കെർ തിയേറ്റർ 2003 സീൻസ് ഫ്രം ദ ബിഗ് പിക്ചർ ഹെലൻ വുഡ്സ് നാഷണൽ തിയേറ്റർ 2003 ലോയൽ വുമൺ ബ്രെണ്ട റോയൽ കോർട്ട് തിയേറ്റർ 2004 ആഷസ് ടു ആഷസ് ലിറിക് തീയറ്റർ 2006 ദി വൈൽഡ് ഡക്ക് ജിന ഡൊണർ വേൾഹൌസ് 2006 ഗേറ്റ്സ് ഓഫ് ഗോൾഡ് അൽമാ ട്രാഫാൽഗർ സ്റ്റുഡിയോ 2007 ഒഥല്ലോ എമിലിയ ഡോൺമാർ വേൾഹൌസ് 2007 മക്ബെത്ത് ലേഡി മാക്ബെത്ത് വെസ്റ്റ് യോർക്ക്ഷയർ പ്ലേഹൌസ് 2009 ഡാൻസിങ് അറ്റ് ലുഗ്നാസ കേറ്റ് ഓൾഡ് വിക് 2010 ഗ്രെർത്ത ഗാർബോ കേം ടു ഡൊണെഗൽ പോളീ ഹെൻനെസി ട്രൈസൈക്കിൾ തിയറ്റർ 2011 റിമബ്രൻസ് ഡേ സ്വെറ്റ റോയൽ കോർട്ട് തിയേറ്റർ 2015 സ്പ്ലെൻഡർ ജെനീവിവെ ഡോൺമാർ വേൾഹൌസ് 2017 റോഡ് ഹെലൻ / മേരിയോൺ / ബ്രെന്ത റോയൽ കോർട്ട് തിയേറ്റർ 2018 ജൂലിയസ് സീസർ കാസിയസ് ബ്രിഡ്ജ് തിയേറ്റർ പുരസ്കാരങ്ങളും നാമനിർദ്ദേശങ്ങളും വർഷം അവാർഡ് വിഭാഗം നാമനിർദ്ദേശം ഫലം 2008 ഒലിവർ അവാർഡ് ഒരു സഹനായിക റോളിൽ മികച്ച പ്രകടനം ഒഥല്ലോ നാമനിർദ്ദേശം ചെയ്തു 2011 ഐറിഷ് ഫിലിം ആൻഡ് ടെലിവിഷൻ അവാർഡ് മികച്ച നടി - ടെലിവിഷൻ ഗെയിം ഓഫ് ത്രോൺസ് നാമനിർദ്ദേശം ചെയ്തു സ്ക്രീം അവാർഡ് മികച്ച താരനിര ഗെയിം ഓഫ് ത്രോൺസ് നാമനിർദ്ദേശം ചെയ്തു സ്ക്രീൻ ആക്ടേഴ്സ് ഗിൽഡ് അവാർഡ് ഒരു നാടക പരമ്പരയിൽ താരനിരയുടെ മികച്ച പ്രകടനം ഗെയിം ഓഫ് ത്രോൺസ് നാമനിർദ്ദേശം ചെയ്തു 2013 ഐറിഷ് ഫിലിം ആൻഡ് ടെലിവിഷൻ അവാർഡ് മികച്ച നടി - ടെലിവിഷൻ ഗെയിം ഓഫ് ത്രോൺസ് വിജയിച്ചു സാറ്റൺ അവാർഡ് മികച്ച സഹനടി - ടെലിവിഷൻ ഗെയിം ഓഫ് ത്രോൺസ് നാമനിർദ്ദേശം ചെയ്തു സ്ക്രീൻ ആക്ടേഴ്സ് ഗിൽഡ് അവാർഡ് ഒരു നാടക പരമ്പരയിൽ താരനിരയുടെ മികച്ച പ്രകടനം ഗെയിം ഓഫ് ത്രോൺസ് നാമനിർദ്ദേശം ചെയ്തു 2016 ഐറിഷ് ഫിലിം ആൻഡ് ടെലിവിഷൻ അവാർഡ് മികച്ച സഹനടി - ടെലിവിഷൻ റെബല്യൻ നാമനിർദ്ദേശം ചെയ്തു അവലംബം ബാഹ്യ കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് മിഷേൽ ഫെയർലി
മിഷേൽ ടെമർ ഇംഗ്ലീഷ് വിലാസം https://ml.wikipedia.org/wiki/Michel_Temer
ബ്രസീലിന്റെ മുപ്പത്തിയേഴാമത്തേയും നിലവിലെയും പ്രസിഡന്റാണ് മിഷെൽ ടെമർ .
യഥാർത്ഥ നാമം മിഷേൽ മിഗൽ ഏലിയാസ് ടെമർ ലുലിയ.
ബ്രസീലിലെ ആദ്യ വനിത പ്രസിഡന്റായ ദിൽമ റൂസഫ് ഇംപീച്ച്മെന്റിലൂടെ പുറത്തായതോടെയാണ് മിഷേൽ ടെമർ പ്രസിഡന്റായി ചുമതലയേറ്റത്.
പതിമൂന്ന് വർഷമായി ബ്രസീൽ ഭരിച്ചിരുന്ന വർക്കേഴ്സ് പാർട്ടിയുടെ ഭരണത്തിന് ടെമറിലൂടെ അവസാനമായി.
രണ്ട് ദശാബ്ദമായി യബ്രസീലിൽ ഡെമോക്രാറ്റിക്ക് മൂവ്മെന്റ് പാർട്ടിയുടെ പ്രസിഡന്റ് സ്ഥാനാർത്ഥികളെ മെനയുന്നതിൽ പ്രധാനപങ്കുവഹിക്കുന്ന ടെമറിനെ മുമ്പ് ബി.ബി.സി 'കിങ് മേക്കർ,ബട്ട് നെവർ എ കിങ്' എന്ന് വിശേഷിപ്പിച്ചിരുന്നു .
എഴുപത്തഞ്ചുകാരനായ മിഷേൽ ടെമർ ആണ് ബ്രസീലിലെ ഏറ്റവും പ്രായം കൂടിയ പ്രസിഡന്റ്.
സാവോ പോളോയിലെ ടീറ്റെയിൽ1940-ൽ ജനിച്ചു.
വടക്കൻ ലെബനനിൽ നിന്ന് ബ്രസീലിലേയ്ക്ക് കുടിയേറിയ നാഖൗൽ മിഗൽ ടെമറിന്റെയും മാർക്ക് ബാർബാർ ലുലിയയുടെയും ആറുമക്കളിൽ ഇളയമകനായ ടെമർ സാവോപോളോ സർവകലാശാലയിൽ നിന്ന് നിയമബിരുദവും പൊന്തിഫിക്കൽ കാത്തോലിക്ക് യൂണിവേഴ്സിറ്റിയിൽ നിന്ന് ഡോക്റ്ററേറ്റും നേടിയിട്ടുണ്ട്.
പൊന്തിഫിക്കൽ കാത്തോലിക്ക് യൂണിവേഴ്സിറ്റിയിൽ പ്രഫസറായി.
കവി കൂടിയായ ടെമർ 'അനോണിമസ് ഇന്റിമസി' എന്ന കവിതാസമാഹാരവും ഭരണഘടനാ നിയമങ്ങളെക്കുറിച്ചുളള ഗ്രന്ഥവും രചിച്ചിട്ടുണ്ട്.32കാരിയായ മുൻ മിസ് സാവോ പോളോ മാർസെല്ലയാണ് ടെമറിന്റെ ജീവിതപങ്കാളി.
രണ്ടുതവണ സ്റ്റേറ്റ് പ്രോസിക്യൂട്ടറായി ജോലിചെയ്തിട്ടുളള ടെമർ1987 മുതൽ ആറുതവണ നാഷണൽ കോൺഗ്രസ് ഓഫ് ബ്രസീലിന്റെ അധോസഭയായ ചേംബർ ഓഫ് ഡെപ്യൂട്ടീസിൽ അംഗമായി .
മൂന്നുതവണ അധ്യക്ഷനായി തിരഞ്ഞെടുക്കപ്പെട്ടു.
ബ്രസീലിന്റെ ഇപ്പോഴത്തെ ഭരണഘടന നടപ്പാക്കിയ നാഷണൽ കോൺസ്റ്റിറ്റ്യുവന്റ് അസംബ്ലിയിൽ അംഗമായിരുന്നു.
ബ്രസീലിയൻ ഡെമോക്രാറ്റിക്ക് മൂവ്മെന്റ് പാർട്ടിയുടെ പ്രസിഡന്റായി തിരഞ്ഞെടുക്കപ്പെട്ട ടെമർ,ദിൽമ റൂസസഫ്സർക്കാരിൽ വൈസ് പ്രസിഡന്റായി.
ദിൽമാ റൂസഫ് ഇംപീച്ച്മെന്റ് വഴി അധികാരത്തിൽ നിന്ന് പുറത്തായപ്പോൾ 2016 ആഗസ്റ്റ്  31-ന് പ്രസിഡന്റ് ആയി അധികാരത്തിലേറി .
മിഷേൽ ദിൽ‌ഹാര ഇംഗ്ലീഷ് വിലാസം https://ml.wikipedia.org/wiki/Michelle_Dilhara
ശ്രീലങ്കൻ സിനിമയിലെയും ടെലിവിഷനിലെയും അഭിനേത്രിയും പരിസ്ഥിതി പ്രവർത്തകയുമാണ് ഹതരസിംഗെ മിഷേൽ ദിൽഹാര (സിംഹള: സാവാല: ജനനം 1 മെയ് 1996) ശ്രീലങ്കയിലെ ഏറ്റവും ജനപ്രിയ ടെലിവിഷൻ നടിമാരിൽ ഒരാളായ ദിൽ‌ഹാര പ്രശസ്ത ടെലിവിഷൻ സീരിയലായ സൽസാപുനയിലെ " പോഡി പതാരകാരി " എന്ന കഥാപാത്രത്തിലൂടെയും സുഡു അണ്ടഗെന കലു അവിദിൻ എന്ന പരമ്പരയിൽ "അയോമ" എന്ന കഥാപാത്രത്തിലൂടെയുമാണ് അറിയപ്പെടുന്നത്.
അഭിനയത്തിനു പുറമേ, പരിസ്ഥിതി പ്രവർത്തക, സാമൂഹ്യ പ്രവർത്തക, മനുഷ്യസ്‌നേഹി, എഴുത്തുകാരി എന്നിവയുമാണ്.
"സോഷ്യൽ ഇൻ‌വിസിബിലിറ്റി ഒരു ഫിക്ഷൻ ഇറ്റ് എക്സിസ്റ്റ്" എന്ന പുസ്തകത്തിനും "തിയറി ഓഫ് ആൾട്ടർനേറ്റീവ് സോഷ്യൽ കോഗ്‌വീൽ" എന്ന പുസ്തകത്തിനും 2019 ൽ ഇന്ത്യയിലെ ന്യൂഡൽഹിയിൽ നടന്ന ലോക യുവജന ഉച്ചകോടിയിൽ ദേശീയ യൂത്ത് ഐക്കൺ അവാർഡ് 2019 ദിൽ‌ഹാരക്ക് ലഭിച്ചു.
2020 ൽ ദിൽ‌ഹാര നിരൂപക പ്രശംസ നേടിയ സുദു ആൻഡഗേന കലു അവിദിൻ എന്ന പരമ്പരയിലെ അഭിനയത്തിന് 2019 ലെ ബെസ്റ്റ് അപ്കമിംഗ് ആക്ട്രെസ് അവാർഡ് റൈഗം ടെലീസ് നേടി.
നിലവിൽ ശ്രീലങ്കയിലെ എർത്ത് ഡേ നെറ്റ്‌വർക്ക് അംബാസഡറായി ജോലി ചെയ്യുന്നു.
1996 മെയ് 1 ന് രാഗമയിൽ മൂന്ന് സഹോദരങ്ങളിൽ മൂത്തവളായി ജനിച്ചു.
അവർക്ക് രണ്ട് അനുജത്തികളുണ്ട്: മിഷെൻ പ്രസാദിക, റോച്ചൽ ഫിയോണ.
അവരുടെ പിതാവ് ഹതരസിംഗെ പ്രേമവർധന ബിസിനസുകാരനാണ്.
അമ്മ ഇ.
ജീൻ സ്റ്റെല്ല ഫെർണാണ്ടോ ഒരു വീട്ടമ്മയാണ്.
നെഗൊമ്പോ സൗത്ത് ഇന്റർനാഷണൽ സ്കൂളിൽ നിന്ന് വിദ്യാഭ്യാസം ആരംഭിച്ച അവർ പിന്നീട് ജി.സി.ഇ ഒ / എൽ, എ / എൽ എന്നിവയ്ക്കായി നെഗൊമ്പോയിലെ ന്യൂസ്റ്റെഡ് ഗേൾസ് കോളേജിലേക്ക് മാറി.
സ്കൂൾ കാലഘട്ടത്തിൽ പതിനൊന്നാമത്തെ വയസ്സിൽ, സെൻ‌സി രോഹൻ പി. ഉദയകുമാരയുടെ കീഴിൽ ദിൽ‌ഹാര ആയോധനകലയും കരാട്ടെ-ഡോ-ഷിറ്റോകായും അഭ്യസിക്കാൻ തുടങ്ങി.
അതേസമയം, നിരവധി പ്രാദേശിക, അന്തർദ്ദേശീയ കരാട്ടെ ചാമ്പ്യൻഷിപ്പുകളിൽ പങ്കെടുക്കുകയും നിരവധി മെഡലുകൾ നേടുകയും ചെയ്തു.
2010 ൽ, രണ്ടാം അന്താരാഷ്ട്ര ഗജോ-റൈ കരാട്ടെ ഓപ്പൺ ചാമ്പ്യൻഷിപ്പിൽ സ്വർണം നേടി.
ദിൽ‌ഹാര ഇപ്പോൾ ഐ‌ടിയിൽ എക്സ്റ്റേർണൽ ഡിഗ്രിയും സൈക്കോളജിയിൽ ഹയർ നാഷണൽ ഡിപ്ലോമയും പഠിക്കുന്നു.
ശ്രീലങ്കയിലെ രാജാരത സർവകലാശാലയിലെ സീനിയർ ലക്ചറർ ദുമിന്ദ ഗുരുഗെയുടെ കീഴിൽ നർച്ചറിങ് കേയർ ഫ്രേംവർക്ക് ഫോർ ഏർലി ചൈൽഡ്ഹുഡ് ഡെവെലോപ്മെന്റ് നെക്കുറിച്ചുള്ള ഒരു കോഴ്‌സും അവർ ചെയ്യുന്നു.
പരിസ്ഥിതി ആക്ടിവിസം
കാലാവസ്ഥാ വ്യതിയാനവുമായി ബന്ധപ്പെട്ട പാരിസ്ഥിതിക തകർച്ച കുറയ്ക്കുന്നതിന് 2016-ൽ ദിൽഹാര, സജീവ പരിസ്ഥിതി പ്രവർത്തകയായ മാനുഷ ഡി. നവരത്നയുമായി ചേർന്ന് ഒരു കാമ്പയിൻ സംഘടിപ്പിച്ചു.
2016 ഫെബ്രുവരി 26 മുതൽ 28 വരെ തുടർച്ചയായി മൂന്ന് ദിവസം നീഗോമ്പോ ബീച്ച് പരിസരത്ത് ബീച്ചിൽ ചുറ്റിയടിക്കുന്ന എല്ലാ പ്ലാസ്റ്റിക് വസ്തുക്കളും നീക്കം ചെയ്യുന്നതിനായി കാമ്പയിൻ നടത്തി.
2017 മെയ് മാസത്തിൽ, വീഡിയോ ഗെയിമുകളിൽ സമയം പാഴാക്കാതെ പാവപ്പെട്ടവരെ അവരുടെ കാലിൽ നിൽക്കാൻ പിന്തുണയ്ക്കുന്നതിനായി യുവാക്കളുടെ ശ്രദ്ധ മാറ്റുന്നതിനായി അവർ തന്റെ 22-ാം ജന്മദിനത്തിനായി ഒരു കാമ്പെയ്‌ൻ സംഘടിപ്പിച്ചു.
തന്റെ പ്രചാരണ വേളയിൽ, നിരവധി ചെറുപ്പക്കാർക്കൊപ്പം അവർ ആയിരം കിലോയിലധികം അരി ശേഖരിച്ച് പിന്നകലേവത്ത ഗ്രാമത്തിലെ നിർദ്ധനരായ കുടുംബങ്ങൾക്ക് നൽകി.
പിന്നീട് അതേ വർഷം ഓഗസ്റ്റിൽ, ആഗോളതാപനവും കാലാവസ്ഥാ വ്യതിയാനവും കാരണം സംഭവിച്ചുകൊണ്ടിരിക്കുന്ന കാലാവസ്ഥാ പ്രതിസന്ധി കുറയ്ക്കുന്നതിന് പരിഹാരമായി 1000 മരങ്ങൾ നട്ടുപിടിപ്പിക്കുന്നതിനുള്ള മറ്റൊരു പദ്ധതി നവരത്നയ്‌ക്കൊപ്പം അവർ സംഘടിപ്പിച്ചു.
ശ്രീലങ്കയിലെ ഗമ്പഹ ജില്ലയിലെ കാട്ടാനയിലാണ് മരങ്ങൾ നട്ടത്.
2020 ജനുവരിയിൽ, സർവകലാശാലകൾ, സ്കൂളുകൾ, പത്രങ്ങൾ, ടെലിവിഷൻ പരിപാടികൾ എന്നിവയിൽ കാലാവസ്ഥാ വ്യതിയാനത്തെക്കുറിച്ചും സാമൂഹിക അദൃശ്യതയെക്കുറിച്ചും ദിൽഹാര ഒന്നിലധികം ബോധവൽക്കരണ പരിപാടികൾ നടത്തി.
2020 ജൂലൈയിൽ, നവരത്ന, ക്ലാർക്ക് എന്നിവരോടൊപ്പം കുട്ടികൾക്കും ചെറുപ്പക്കാർക്കും കൗമാരക്കാർക്കുമായി ദിൽഹാര മൂന്ന് ദിവസത്തെ കാലാവസ്ഥാ വ്യതിയാന ക്യാമ്പ് സംഘടിപ്പിച്ചു.
ഭൂമിയെ പുനഃസ്ഥാപിക്കുന്നതിനും ഭാവിയിൽ ജീവിക്കാൻ മെച്ചപ്പെട്ട ഇടം ഉണ്ടാക്കുന്നതിനും യുവാക്കളെ ഉൾപ്പെടുത്തുന്നതാണ് ഈ സംരംഭം.
പാരിസ്ഥിതിക തകർച്ച കുറയ്ക്കുന്നതിനുള്ള പ്രവർത്തനങ്ങളും ബീച്ച് ശുചീകരണവും ബോധവൽക്കരണ പരിപാടികളും മരങ്ങൾ നടുന്നത് പോലുള്ള കാമ്പെയ്‌നുകളും ക്യാമ്പിൽ ഉൾപ്പെടുത്തിയിട്ടുണ്ട്.
2021 മാർച്ച് 7 ന്, സിനമൺ ഗ്രാൻഡ് കൊളംബോയിൽ നടന്ന ഇന്ററാക്ട് ക്ലബ് ഓഫ് വൈഷെർലി ഇന്റർനാഷണൽ സ്‌കൂൾ സംഘടിപ്പിച്ച ഗ്രീൻകോൺ 2021 ഇവന്റിൽ കാലാവസ്ഥാ വ്യതിയാനത്തെയും ആഗോളതാപനത്തെയും കുറിച്ചുള്ള ബോധവൽക്കരണ പരിപാടി അവർ നടത്തി.
അതിനിടെ, 2021 ഏപ്രിൽ 29-ന്, എല്ലാ കടമണ്ഡ്യ ഫുഡ് ബാങ്കുമായി സഹകരിച്ച്, ഭക്ഷണം പാഴാക്കുന്നതിനെക്കുറിച്ചും പരിസ്ഥിതി മലിനീകരണത്തെക്കുറിച്ചുള്ള അതിന്റെ പ്രത്യാഘാതങ്ങളെക്കുറിച്ചും അവർ ബോധവൽക്കരണ പരിപാടി നടത്തി.
കാലാവസ്ഥാ വ്യതിയാനത്തിനും ആഗോളതാപനത്തിനുമുള്ള വലിയ സംഭാവനയായ ഭക്ഷണം പാഴാക്കുന്നത് കുറയ്ക്കുന്നതിനെക്കുറിച്ചുള്ള അവബോധം വളർത്തുന്നതിലും പാഴാക്കുന്ന ഭക്ഷണം സംരക്ഷിച്ച് സുസ്ഥിര വികസന ലക്ഷ്യം 2: സീറോ ഹംഗർ എങ്ങനെ കൈവരിക്കാമെന്നതിലും അവർ പ്രധാനമായും ശ്രദ്ധ കേന്ദ്രീകരിച്ചു.
"Social Invisibility is not a fiction it exists"
— Michelle Dilhara quotes യൂണിവേഴ്സിറ്റി സഹകരണം
കാലാവസ്ഥാ വ്യതിയാനവും സാമൂഹിക അദൃശ്യതയും എന്ന വിഷയത്തിൽ ശ്രീലങ്കയിലെ രാജരത സർവകലാശാലയിൽ ആരോഗ്യ പ്രൊമോഷൻ വിഭാഗത്തിലെ സീനിയർ ലക്ചറർ നജിത്ത് ഗുരുഗെയ്‌ക്കൊപ്പം ദിൽഹാര ഒരു ബോധവൽക്കരണ പരിപാടി നടത്തി.
ഫാക്കൽറ്റി ഓഫ് അപ്ലൈഡ് സയൻസസിലെ ബിരുദ വിദ്യാർത്ഥികൾക്കായി ബോധവത്കരണ പരിപാടി നടത്തി.
2020 ജൂലൈ 2 ന്, ശ്രീലങ്കയിലെ സബരഗാമുവ സർവകലാശാലയിലെ സീനിയർ ലക്ചറർ ഡിപ്പാർട്ട്‌മെന്റ് ഓഫ് അക്കൗണ്ടൻസി ആൻഡ് ഫിനാൻസ് രസിക ദേവുന്ദരയ്‌ക്കൊപ്പം അവർ മറ്റൊരു ബോധവൽക്കരണ പരിപാടി നടത്തി.
കാലാവസ്ഥാ വ്യതിയാനവും വ്യക്തിത്വ വികസനവും അടിസ്ഥാനമാക്കിയുള്ള പരിപാടി മാനേജ്‌മെന്റ് സ്റ്റഡീസ് ഫാക്കൽറ്റിയിലെ വിദ്യാർത്ഥികൾക്കായി നടത്തി.